Illum kompla jixhed Melvin Theuma, is-sensar fl-assassinju ta' Daphne Caruana Galizia, fil-kumpilazzjoni kontra t-tliet irġiel akkużati bil-qtil. Ix-xhieda tiegħu kompliet jumejn ilu, l-ewwel darba li xehed wara li weġġa' lilu nnifsu f'Lulju li għadda. Fl-aħħar seduta fil-fatt beda jbati biex jitkellem minħabba l-ġrieħi li ġarrab. Huwa ngħata maħfra presidenzjali sabiex jgħid kulma jaf. L-akkużati huma l-aħwa George u Alfred Degiorgio, magħrufin bħala l-Fulu u ċ-Ċiniż, u Vince Muscat magħruf bħala l-Koħħu. Xi spikka fis-seduta tal-lum? 9 rikordings ma setgħux jinfetħu; huma l-istess rikordings li ma bdewx jaħdmu fil-kumpilazzjoni kontra Yorgen Fenech Melvin Theuma qal li kien imbeżża' minn Yorgen Fenech, tant li kien jissuspetta li r-rigali li kien jagħtih kienu vvalenati; darba rrifjuta safra ma' Fenech għax beża' Meta ġew arrestati l-aħwa Degiorgio, Theuma kien se jaqbeż minn fuq il-bejt, imma żamm lilu nnifsu milli jagħmel dan għax kieku, ma jkun hemm xejn li jorbot lil Fenech mal-każ: "Min kellu jtellfu lil Yorgen Fenech? Melvin Theuma għax Melvin Theuma kellu r-rikordings" Il-ħsieb li żammu kien dak ta' Fenech "sieq fuq sieq, bis-sigarru f'ħalqu" L-aħwa Degiorgio talbu li r-rikordings isiru aktar aċċessibbli għalihom permezz ta' traskrizzjonijiet. 13:54 Il-waranofsinhar it-tajjeb. Insellmulkom minn awla 22, fejn minn hawn u ftit ieħor se jkompli l-kontro-eżami ta' Melvin Theuma, is-sensar tal-assassinju ta' Daphne Caruana Galizia. Sephora Francalanza 13:57 Theuma jinsab barra l-awla, akkumpanjat mill-avukata tiegħu u minn uffiċjali tas-sigurtà. Sephora Francalanza 13:58 Fl-awla s'issa hawn il-ġurnalisti u membri tal-familja ta' Daphne Caruana Galizia. Sephora Francalanza 14:00 Jidħol fl-awla l-Avukat Jason Azzopardi, parte civile għall-familja Caruana Galizia. Sephora Francalanza 14:04 Jasal issa s-Supretendent Keith Arnaud li qed imexxi l-investigazzjoni fuq il-każ. Sephora Francalanza 14:06 Jiddaħħal fl-awla Vince Muscat il-Koħħu, liebes nuċċali tax-xemx. Sephora Francalanza 14:07 L-akkużat qed jitkellem mal-Avukat Marc Sant. Sephora Francalanza 14:07 L-uffiċjali tal-ħabs issa jdaħħlu lill-akkużati Alfred u George Degiorgio. Sephora Francalanza 14:08 Il-Maġistrat tidħol fl-awla u tikkummenta fuq kif l-Avukat William Cuschieri għadu mhux preżenti. Sephora Francalanza 14:09 Se jsir kuntatt ma' Dr Cuschieri, l-avukat tal-aħwa Degiorgio. Sephora Francalanza 14:09 Jidħol ukoll l-Avukat Charles Mercieca, li jirrappreżenta lil Yorgen Fenech, akkużat b'kompliċità f'dan l-assassinju. Sephora Francalanza 14:10 Jasal anke l-Avukat Philip Galea Farrugia, mill-Uffiċċju tal-Avukat Ġenerali. Sephora Francalanza 14:12 Melvin Theuma jidħol fl-awla u jitla' fuq il-pedana tax-xhieda. Sephora Francalanza 14:13 Sadattant laħaq wasal ukoll l-Avukat William Cuschieri. Sephora Francalanza 14:14 Se jkomplu jissemmgħu r-rikordings li kien ħa Melvin Theuma. Sephora Francalanza 14:14 Theuma jisma', iħares ċass. Sephora Francalanza 14:14 Jinstemgħu jitkellmu żewġ irġiel imma dak li qed jgħidu mhuwiex daqshekk ċar. Sephora Francalanza 14:15 "Kien jitkellem ħafna miegħi," jinstema' jgħid xi ħadd. Sephora Francalanza 14:15 Theuma jgħid li fir-rikording kienu qed jitkellmu hu u Yorgen Fenech, wara li sar id-delitt, ġor-razzett ta' Fenech f'Ħaż-Żebbuġ. Sephora Francalanza 14:16 L-Avukat Marc Sant jistaqsi lil Theuma fuq id-data ta' meta ttieħed ir-rikording, u hu jgħid li mhux ċert. Jgħid li beda jieħu r-rikordings xi darba fl-2018 meta Vince Muscat beda jitkellem u talab maħfra presidenzjali. Sephora Francalanza 14:16 Meta jsemmi data, Dr Sant jgħidlu li jaħseb li qed jigdeb, għax l-espert tal-IT qallu li dan ir-rikording sar fis-17 ta' Diċembru tal-2017. Sephora Francalanza 14:17 Dr Cuschieri jqum biex joġġezzjona jekk xi espert bagħat dokument lil Dr Sant, u jgħid li kieku għandu jiġi jixhed. Sephora Francalanza 14:17 Dr Sant jiċċara li l-espert ma kkuntattjax lilu direttament. Sephora Francalanza 14:18 Is-Supretendent Arnaud joġġezzjona għall-fatt li Dr Sant qed jallega li Melvin Theuma qed jigdeb. "Ftakar, ma qalx dak li xtaqt inti," jargumenta Arnaud ma' Dr Sant. Sephora Francalanza 14:27 Il-Maġistrat tgħid li ntużat "write blocker" biex ma jkunx hemm tbagħbis tal-fajls. Sephora Francalanza 14:27 Hemm fajl tar-rikording li mhuwiex qed jinfetaħ minħabba xi problemi tekniċi. Dr Sant jgħid li jidhirlu li anke fil-kumpilazzjoni kontra Yorgen Fenech kien hemm xi fajls li ma bdewx jinfetħu. Is-Supretendent Arnaud jgħid li kien hemm 8 fajls li kienu problematiċi. Sephora Francalanza 14:28 L-uffiċjal tal-Qorti se jipprova jiftaħ il-fajls kollha li ma rnexxilux jiftaħ Dr Marc Sant, sabiex jikkonferma li dawn ma jinfetħux. Sephora Francalanza 14:30 "Diżastru," jinstema' jgħid wieħed mill-aħwa Degiorgio. Sephora Francalanza 14:30 Theuma jintalab ipoġġi bilqiegħda sakemm jieħdu ħsieb dil-kwistjoni teknika. Sephora Francalanza 14:31 Għajnejh iżebbġu bejn it-tliet akkużati, bilqiegħda ħdejn xulxin f'nofs l-awla, u l-avukati tagħhom. Sephora Francalanza 14:31 L-avukat jikkonferma li hemm 8 fajls li ma jistgħux jinfetħu. Sephora Francalanza 14:41 Jissemma' fajl li fih ma jinstema' l-ebda diskors, imma geġwiġija ta' ħsejjes biss. Sephora Francalanza 14:45 Dr Cuschieri jissuġġerixxi li trid tintuża xi application partikolari għal dawn il-fajls. Sephora Francalanza 14:46 Il-Maġistrat qed tagħmel kuntatt mal-espert tal-informatika tal-Qorti, li jgħidilha li dawn ir-rikordings huma "partly recovered data." Taqra mill-messaġġ li bagħtilha, jgħidilha li l-fajls mhux possibbli li jiġu rkuprati. Sephora Francalanza 14:47 Dr Cuschieri jgħid li l-Prosekuzzjoni kienet taf bil-problema imma ma qaltilhomx. "Mhux hekk," jgħid Arnaud. Sephora Francalanza 14:48 Arnaud jgħid li mill-mod kif wieġeb l-espert, jidher li l-fajls mhumiex l-istess li qed jirreferi għalihom Dr Sant. Sephora Francalanza 14:50 Dr Jason Azzopardi jixtieq jagħmel kontro-eżami ta' Theuma. Sephora Francalanza 14:50 L-aħwa Degiorgio jfesfsu f'widnejn xulxin. Sephora Francalanza 14:51 Arnaud jgħid li jaf li kellhom problema b'9 fajls. Sephora Francalanza 14:52 Dr Cuschieri jgħid b'mod formali li jrid lill-Prosekuzzjoni tikkjarifika l-pożizzjoni tagħha dwar jekk it-8 jew 9 rikordings li kien hemm problema biex jiġu aċċessati, anke band'oħra, u mhumiex aċċessibbli f'dawn il-proċeduri. Sephora Francalanza 14:56 "Mela jien naf x'extraction għamel il-court expert," jikkummenta Arnaud. "Ħażin jekk ma tafx," iwieġbu pront Cuschieri. "Suppost taf daqsi inti," jirribatti Arnaud. Sephora Francalanza 14:56 Dr Sant u Arnaud imorru f'kamra oħra biex jiċċekkjaw il-fajls. Sephora Francalanza 14:57 Melvin Theuma jerġa' jitla' fuq il-pedana sabiex jagħmillu kontro-eżami Dr Jason Azzopardi. Sephora Francalanza 14:57 Dr Azzopardi jgħid li meta kien qed isirlu kontro-eżami minn Dr Sant, fir-rikording instema' "Għamluhielha" minn paġna 122 tat-traskrizzjoni. Sephora Francalanza 15:00 Persuna B: "Għidtlu aħna lestejnieha, għamluhielha u mbagħad daqshekk… *dagħa* Kont imbeżża' fl-ewwel erbat ijiem, u mbagħad kien hemm ċaqliq aktar?" Sephora Francalanza 15:00 Melvin Theuma jiċċara li dak il-kliem qalu hu lil Yorgen Fenech. Sephora Francalanza 15:02 Jispjega li għamlulha l-bomba, imbagħad ma kienx hemm ċaqliq. Bdew jargumentaw minħabba pleġġ, jgħid Theuma, "f'dak is-sens għidtlu għamluhielha…" Sephora Francalanza 15:03 "Kont imbeżża' l-ewwel erbat ijiem xħin għamluhielha u mbagħad hu serraħli moħħi," ikompli Theuma. Sephora Francalanza 15:03 Dr Azzopardi jistaqsi lil Theuma jekk Fenech tahx affarijiet oħra apparti laħam li ma ħax għax beża' li jkun ivvalenat. Sephora Francalanza 15:04 Jgħid li beża' anke meta qala' flixkun inbid mingħand Fenech. Bagħat ritratt tal-inbid lit-tifla jistaqsiha kemm jiswa sabiex tara hux valenat. Sephora Francalanza 15:06 Dan kien xi xahrejn jew 3 xhur qabel arrestawh. Jgħid li jiftakar għax kien żmien is-sajf, meta Fenech qatagħlu biljett għal Franza, biex imorru jaraw iż-żwiemel flimkien. Sephora Francalanza 15:06 Theuma jgħid li lil Fenech qallu li mhux sejjer għax beża'. II-biljett mbagħad qalbuh minn fuq Theuma ġie għal fuq Marlene Fenech, mart Yorgen Fenech. Sephora Francalanza 15:07 "Bdejt nibża' għal kollox minnu," jgħid Theuma b'leħen maħnuq u batut. Sephora Francalanza 15:09 Dr Azzopardi jistaqsi lil Theuma għaliex kien daqshekk imbeżża' minn Fenech. Sephora Francalanza 15:09 "Min kellu jtellfu lil Yorgen Fenech? Sephora Francalanza 15:10 Theuma jgħid li kif diġà xehed, meta arrestaw lill-aħwa Degiorgio qabditu dipressjoni tant li kien qed jaħseb biex jaqbeż minn fuq il-bejt. Il-ħaġa li żammitu lura, jispjega hu, kien ir-raġunament, "Jekk naqbeż jien lil Fenech se nġibu bis-sigarru ġo ħalqu, sieq fuq sieq." Sephora Francalanza 15:10 Huwa jisħaq, "Jekk taqla' lili 'l barra Fenech free, dik ġabitli l-biża'." Sephora Francalanza 15:11 Malli jispiċċa l-kontro-eżami jidħlu lura fl-awla Arnaud u Dr Sant wara li ppruvaw jiftħu r-rikordings li lil Dr Sant mhumiex jinfetħulu. Sephora Francalanza 15:11 Ir-rikordings li ma ħadmux kienu l-istess li kienu nstabu qabel. Sephora Francalanza 15:14 Melvin Theuma jinħareġ barra l-awla għaliex il-kontro-eżami tiegħu ntemm. Sephora Francalanza 15:14 Intant, għadu għaddej il-battibekk fuq ir-rikordings. Dr Cuschieri jrid li jkun hemm traskrizzjoni tar-rikordings. Sephora Francalanza 15:15 Arnaud jgħid li dawn il-fajls huma aċċessibbli. Sephora Francalanza 15:16 Cuschieri jgħid li l-uniku mezz li l-aħwa Degiorgio jkollhom aċċess għal dawn ir-rikordings hu billi jkun hemm traskrizzjoni tagħhom. Sephora Francalanza 15:16 Wieħed mill-aħwa Degiorgio ta' sikwit iqum bilwieqfa biex ikellem lill-Avukat William Cuschieri. Sephora Francalanza 15:18 Jitkellem ma' ħuh u dan jagħti b'rasu biex juri li jaqbel. Sephora Francalanza 15:21 L-Avukat Cuschieri jivverbalizza li peress li llum irriżulta li hemm xi rikordings li mhumiex faċilment aċċessibbli fuq il-hard drive li kopja tagħha ngħatat lid-Difiża, jitlob li r-rikordings jiġu pprovduti f'forma aċċessibbli u li ssir traskrizzjoni tagħhom bl-istess mod li saret traskrizzjoni ta' rikordings oħra. Sephora Francalanza 15:24 L-Avukat Sant jissekonda t-talba ta' Dr Cuschieri. Sephora Francalanza 15:26 Dr Sant jagħmel talba biex tiġi kkonfermata d-data tas-17 ta' Diċembru tal-2017 meta sar ir-rikording 00000 li ssemma' fil-bidu tas-seduta, dak li Theuma qal li sar fl-2018, u li għalih, Dr Sant qallu, "Naħseb li qed tigdeb." Sephora Francalanza 15:28 Il-Maġistrat toħroġ mill-awla u s-seduta tiġi fi tmiemha. Sephora Francalanza 15:28 Grazzi talli segwejtuna. Il-kumplament tal-ġurnata t-tajba! Sephora Francalanza L-aħħar seduta "M'hemmx mod ieħor kif neħilsu minn Daphne" – Fenech lil Schembri skont Theuma Il-każ qed jinstema' mill-Maġistrat Claire Stafrace Zammit. Dr Marc Sant qiegħed jirrappreżenta lil Vince Muscat, u l-Avukat William Cuschieri qed jidher għall-aħwa Degiorgio. L-investigazzjonijiet fuq il-każ qed jitmexxew mis-Supretendent Keith Arnaud u mill-Ispettur Kurt Zahra. Is-seduta preċedenti Filmat: L-aħwa Degiorgio jinsistu li jinstemgħu r-rekordings kollha qabel il-kontro-eżami ta' Theuma .td_uid_3_601f8fbc4e4aa_rand.td-a-rec-img{text-align:left}.td_uid_3_601f8fbc4e4aa_rand.td-a-rec-img img{margin:0 auto 0 0}